Spar 82.220 kroner på Hyundai Ioniq 5 N

Der er penge at spare, hvis du vælger en lagerbil fra Hyundai. I en pressemeddelelse fortæller selskabet, at både Hyundai Ioniq 5, 5 N, 6 og Kona er sat ned i pris. Størst er besparelsen på den potente Ioniq 5 N, der kan fås for 82.220 kroner under listeprisen.

Den højtlydende og sportslige Hyundai Ioniq 5 N er skabt til at levere en dynamisk og adrenalinfyldt køreoplevelse og er kåret til ’Car of the Year’ af TopGear. Den har 650 heste i stalden og accelererer fra 0-100 km/t på blot 3,4 sekunder. Topmodellen Performance kan med rabatten fås for 561.265 kroner.

Der er også penge at spare på den “almindelige” udgave af Ioniq 5. For eksempel kan Advanced-udgaven med en batteripakke på 58 kWh og en rækkevidde på op til 384 kilometer fås fra 330.479 kroner. Long Range-udgaven med 77,4 kWh batteripakke og en rækkevidde på op til 507 kilometer er tilgængelig for 332.069 kroner.

Topmodellen Ioniq 5 Ultimate med 77,4 kWh-batteripakke, digitale sidespejle og en sikkerhedspakke med nødbremse, er der barberet 32.295 kroner af prisen, hvilket bringer den ned på 413.195 kroner.

Hyundai Ioniq 6 er også på lagerudsalg med rabatter på mellem 42.333 kroner og 56.175 kroner. Priserne begynder ved 351.156 kroner for en Advanced-variant med 20-tommer alufælge, en 77,4 kWh batteripakke og en rækkevidde på op til 545 kilometer. Modellen har ligesom Ioniq 5 – avanceret 800 volt-ladeteknologi, der sikrer en lynhurtig opladning. Det tager under 20 minutter at fylde batteriet fra 10 til 80 procent.

Sidst kan SUV’en Kona Electric også fås med store lager-rabatter. Priserne starter nu ved 302.506 kroner for Advanced i Long Range-udgaven, der haren batteripakke på 65,4 kWh og en rækkevidde på op til 475 kilometer.

Se udvalget af lagerbiler her.

Spar 82.220 kroner på Hyundai Ioniq 5 N